# Slovenska vojska

| Slovenska vojska |
| --- |
|  |
| Utemeljena | 2006. |
| Grane | Slovenska kopnena vojska Slovensko zrakoplovstvo i protivzračna odbrana Slovenska mornarica |
| Vodstvo |
| Vrhovni komandant | predsjednik Borut Pahor |
| Ministar odbrane | Roman Jakič |
| Načelnik štaba | brigadir Dobran Božić |
| Vojna statistika |
| Aktivni sastav | 7400 |
| Rezervni sastav | 1500 |
| Troškovi |
| Budžet | 378 575 978 € (2013) |

## Historija

Slovenija ima vojnu historiju dugu više od stotinu godina. Ona se proteže iz vremena Austro-Ugarske Monarhije kada je Rudolf Maister bio major te vojske te sudjelovao u oslobađanju Maribora u novembru 1918. Nakon Države SHS i Kraljevine Jugoslavije, Slovenija je u SFRJ imala vlastitu Teritorijalnu obranu. Današnja slovenska vojska je nastala raspadom Jugoslavije 1991. godine a formirana je kroz tajnu strukturu zapovijedanja poznatu kao Manevarska struktura narodne zaštite (MSNZ). Formalno, slovenske oružane snage su osnovane 1993. nakon reorganizacije slovenske Teritorijalne obrane. Nakon te reorganizacije, obavezni vojni rok je trajao između 6 do 7 mjeseci, sve do 2003. kada je vojska u potpunosti profesionalizirana.

## NATO članstvo

Nakon prekida embarga na uvoz oružja Slovenija kreće u nabavu modernijeg oružja i opreme s ciljem modernizacije svojih oružanih snaga. Kako bi postala kvalitetan kandidat za članstvo u NATO-u njene vojne snage su sudjelovale tokom misije SFOR u BiH. Slovenija je bila članica Partnerstva za mir. Slovenija je članicom NATO-a postala u martu 2004. Elitne planinske trupe dosada su već djelovale unutar multinacionalnih mirovnih snaga zajedno sa Italijom, Hrvatskom i Mađarskom. Slovenski vojnici su sudjelovali / sudjeluju u mirovnim misijama u BiH, Makedoniji, na Kosovu, Albaniji, Afganistanu, Libanonu te kao NATO podrška Pakistanu.

## Organizacija

Slovenske trupe u sastavu KFOR-a.
* **Glavni štab Slovenske vojske** (*Generalštab Slovenske vojske*)
	+ - Verifikacijski centar (*Verifikacijski center*)
		- Vojni vikarijat (*Vojaški vikariat*)
		- Garda Slovenske vojske (*Garda Slovenske vojske*)
		- Orkestar Slovenske vojske (*Orkester Slovenske vojske*)
	+ **Komanda snaga Slovenske vojske** (*Poveljstvo sil Slovenske vojske*)
		- **1. brigada**
		- **72. brigada**
		- **Brigada protivzračne odbrane i zrakoplovstva** (*Brigada zračne obrambe in letalstva*)
		- **Komanda za potporu** (*Poveljstvo za podporo*)
		- **11. bataljon veze** (*11. bataljon za zveze*)
		- **430. mornarički divizijon** (*430. mornariški divizion*)
		- **5. obavještajno-izviđački bataljon** (5*. Obveščevalno-izvidniški bataljon*)
		- **17. bataljon vojne policije** (*17. bataljon vojaške policije*)
		- **Jedinica za specijalna dejstva** (*Enota za specialno delovanje*)
	+ **Komanda za doktrinu, razvoj, obrazovanje i osposobljavanje** (*Poveljstvo za doktrino, razvoj, izobraževanje in usposabljanje*)
		- Škola za podoficire (*Šola za podčastnike*)
		- Škola za oficire (*Šola za častnike*)
		- Komandno-štabna škola (*Poveljniško-štabna šola*)
		- Škola stranih jezika (*Šola za tuje jezike*)
		- Centar za doktrinu i razvoj (*Center za doktrino in razvoj*)
		- Centar za osposobljavanje (*Center za usposabljanje*)
		- Planinska škola (*Gorska šola*)
		- Sportska jedinica (*Športna enota*)
		- Bibliotekarsko-informacijski centar (*Knjižnično-informacijski center*)
		- Vojni muzej (*Vojaški muzej*)

## Galerija

* Slovenski helikopter Cougar
* Slovenski vojnici tokom parade
* Slovenski tenk M-84
* Patrolni brod *Triglav*

## Reference